Z A P I S N I K

 3. SEJE SVETA KS BRANIK DNE 24.1 .2023 OB 18 URI

Navzoči. Bruno Vidmar, Ivana Možina, Ervin Vidmar. Saša Rojc, Matevž Vidmar, Radoš Čebron, Kaja Makovec, Miran Vidmar

Odsotni: Patricija Furlan

Dnevni red:

1. Pregled in potrditev zapisnika prejšnje seje sveta
2. Priprava seznama projektov
3. Priprava na 15. Februar
4. Razno

1.

Pregleda in soglasno se potrdi zapisnik prejšnje seje.

2.

Varna pot v šolo v Braniku: Na do sedaj predvideni znesek je potrebno sedaj zvišati znesek za cca 30 %. V letu 2023 je bila predvidena naslednja faza, vendar s strani MONG niso potrdili tega podatka.

Fekalna kanalizacija po Braniku: S strani MONG nismo prejeli podatka. Ustno pa so s strani MONG sporočili, da je velik finančni zalogaj in verjetno to v tem letu ne bo izvedeno.

V drugi fazi je predvidena priprava idejne zasnove za projekt kanalizacije na Preserjah.

Ureditev dela poti Branik – Komen v vasi: Predvidena je izdelava grbine, pločnika, osvetljava in vse kar je potrebno zraven. Projekt je v izdelavi.

Ureditev kontejnerskega mesta – pri Mravljevih: Porabili bi cca 14.ooo EUR, glede na dvig cen pa bi bilo pričakovati 18.000 EUR. Bi bilo pa urejeno na enak način kot pri pokopališču.

Projekt Enotur 2: V Braniku bi pripravili Info točko, ki bi bila finansirana iz tega projekta. Ker so to evropska sredstva, je umestno, da prijavimo ta projekt. 9.300 EUR je predviden strošek.

Mrliška vežica: Že večkrat je bil načrt predelan in predebatiran v prejšnjih obdobjih. Člani pregledajo izris studia Kozorog. V letu 2024 bo preteklo gradbeno dovoljenje, zato bi bilo primerno ta projekt zagnati čimprej.

Projekt odvodnjavanja iz postaje je tudi izdelan.

Člani se strinjajo, da je tudi kulturni dom v Braniku v slabem stanju, predvsem streha. Vendar pa je to zvezano z visokimi stroški.

Predsednik člane obvesti o seznamu predvidenih del in projektov, ki so se nameravali izpeljati v prejšnjem obdobju. Seznam je bil zelo obsežen. Tako člani menijo, da bi skrčili seznam in prednostne ideje in projekte podali naprej.

Člani predlagajo, da se kot prednostne projekte prijavi tiste, ki so že sredi izvedbe :varna pot v šolo, kanalizacija Branik, mrliška vežica, odvodnjavanje iz postaje in ureditev meteorne vode iz Cvetroža, ureditev poti v vasi proti Komnu, dvorana v Braniku, dokončati Info točko.

Pregledati bi morali tudi stanje kontejnerskih mest, predvsem kontejnerskega mesta v Sp. Branici. Nadalje bi morali začeti urejati tudi kontejnersko mesto pri Birsih ob glavni cesti in Mravljevih.

3.

Ob krajevnem prazniku 15. Februarja bo podan predlog programa na MONG. Proslava se bo vršila točno na ta dan, kot pade v tednu, in se ne zamika.

Program: Pozdravni nagovor, glavni govorec iz MONG – povabili bi župana, spomine bi podal en domačin, moški pevski zbor, učenci OŠ, praporščaki, predlagali bi opravo svete maše, na koncu bi bil še koncert v dvorani. Letos bi mogoče povabili Laro Jankovič, ki ima program cca 45 minut. Člani sveta menijo, da bi skušali pridobiti sredstva za kritje stroškov na MONG. Na hodniku bi pripravili majhno pogostitev. Vstopnina bi bila po 5 EUR. Pripravimo letak za vse domove.

4.

V soboto bo predvidena proslava ob spominu na dogodke na Pedrovem, ki se bo odvijala v dvorani v Braniku. Organizirajo jo predstavniki zveze borcev, člani sveta bodo v ta namen pripravili ozvočenje.

Prejeli smo odgovor Hmeljak Denija v zvezi z odstranitvijo miz pred pubom. Obrnili se bomo pisno na najemnika Kocjančiča, vendar bi se prej obrnili na pravno službo MONG za nasvet.

Glede obnove prostora na koncu kulturnega doma za najemnico Abram, smo prejeli predračun, dela so že opravljena. Člani se strinjajo s tem.

Usmerjevalne lamele v Braniku pred kulturnim domom: Prejeli odgovor Ministrstva za infrastrukturo. Predsednik članom prebere dopis. Člani bodo pregledali na kraju samem, kje bi bilo mogoče postaviti na drugi točki.

Prejeli smo odgovor MONG za ogledali na Preserjah 66a. Priključek si mora urediti lastnik sam. Glede ogledala v Sp. Branici pa je bil menda sprožen inšpekcijski postopek.

Problem klime: Prejeli smo eno ponudbo za klime v pisarni kulturnega doma in v prostorih v sp. Branici. Poiskali bomo še več ponudb.

V vasi so opazili, da se vedno več stvari odlaga v potok. To bi postal lahko ob deževju problem, zato je treba obvestiti Hidrotehnik.

Defibrilator na Preserjah še ni montiran, ker še vedno ni kamere. Na MONG še ni prišlo do rezultata glede tega.

Rešetke na Preserjah, rešetke od ceste proti cerkvi…. Je dogovorjeno, da pridejo na ogled.

Glede organizacije prireditev v letu bi bilo primerno, da se formira skupina, ki bi z idejami, znanjem in pobudami lažje formirala dogodke.

Sestanek zaključen ob 20.30 uri.

Zapisnik sestavila Judita Birsa. Predsednik Bruno Vidmar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_